รัฐบาลไทย-ข่าวทำเนียบรัฐบาล-การมอบรางวัลเรือนจำและโรงพยาบาลแม่ข่ายดีเด่นตามโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์
วันพุธที่ 3 พฤษภาคม 2566
03/05/2566
การมอบรางวัลเรือนจําและโรงพยาบาลแม่ข่ายดีเด่นตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์
การมอบรางวัลเรือนจําและโรงพยาบาลแม่ข่ายดีเด่นตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์
ในวันอังคารที่ ๒ พฤษภาคม ๒๕๖๖ เวลา ๑๔.๐๐ น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้พลเอก สุรยุทธ์ จุลานนท์ ประธานองคมนตรี เป็นผู้แทนสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา องค์ประธานกรรมการมูลนิธิราชทัณฑ์ปันสุข ทําความ ดี เพื่อชาติ ศาสน์ กษัตริย์ ในพระบรมราชูปถัมภ์ ในการมอบรางวัลเรือนจําและโรงพยาบาลแม่ข่ายดีเด่น ตามโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ โดยมี พลเอก ไพบูลย์ คุ้มฉายา องคมนตรี นางพงษ์สวาท กายอรุณสุทธิ์ ปลัดกระทรวงยุติธรรม คณะผู้บริหารกระทรวงยุติธรรม และกรรมการมูลนิธิฯ เข้าร่วมพิธี ณ ศาลาสหทัยสมาคม ในพระบรมมหาราชวัง
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้แต่งตั้งคณะกรรมการมูลนิธิราชทัณฑ์ปันสุขทําความ ดี เพื่อชาติ ศาสน์ กษัตริย์ เมื่อวันที่ ๒๕ สิงหาคม ๒๕๖๔ โดยมีสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เป็นองค์ประธานกรรมการ
มูลนิธิราชทัณฑ์ปันสุขฯ ได้เข้ามาช่วยเสริมการทํางานของกรมราชทัณฑ์และกระทรวงสาธารณสุข เพื่อดูแลสุขภาพผู้ต้องขังให้ได้รับการรักษาพยาบาลเท่าเทียมกับบุคคลภายนอกให้เป็นไปตามหลักสิทธิมนุษยชน และให้ความช่วยเหลืออุปกรณ์ เครื่องมือ เวชภัณฑ์ทางการแพทย์ ตลอดจนพัฒนาบุคลากรทางการแพทย์ของกรมราชทัณฑ์ โดยความร่วมมือของบุคลากรและโรงพยาบาลของกระทรวงสาธารณสุข และกระทรวงกลาโหม องค์กรเอกชน และหน่วยงานจิตอาสา และต่อมาเมื่อวันที่ ๒๑ กรกฎาคม พ.ศ. ๒๕๖๕ คณะกรรมการมูลนิธิฯ ได้มีการประชุมและมีมติให้จัดกิจกรรมการประกวดเรือนจําและโรงพยาบาลแม่ข่ายดีเด่นขึ้น เพื่อพัฒนาการทํางานของเรือนจําและโรงพยาบาลแม่ข่าย
องค์ประธานมูลนิธิฯ มีพระดําริที่ทรงต้องการสร้างขวัญและกําลังใจ เชิดชูเกียรติ และพัฒนาการทํางานของเรือนจํา รวมทั้งโรงพยาบาลแม่ข่าย คณะกรรมการมูลนิธิฯ จึงได้มีมติจัดกิจกรรมการประกวดเรือนจําดีเด่น โรงพยาบาลแม่ข่าย และสํานักงานสาธารณสุขที่ให้การสนับสนุน โดยได้มีการจัดตั้งคณะทํางานคัดเลือกเรือนจําดีเด่น มีการประชุมและลงพื้นที่ตรวจเยี่ยม เพื่อคัดเลือกเรือนจําในระดับต่างๆ จนสามารถสรุปผลการคัดเลือกและแบ่งกลุ่มเรือนจําเป็น ๓ กลุ่ม ได้แก่ เรือนจําขนาดใหญ่ เรือนจําขนาดกลาง และเรือนจําขนาดเล็ก ในแต่ละกลุ่มจะมีรางวัลระดับดีเด่น รางวัลระดับดีมาก รางวัลระดับดี และรางวัลชมเชย โดยมีหลักเกณฑ์การประกวดเรือนจํา จํานวน ๖ ด้าน ได้แก่ ๑. การพัฒนาคุณภาพชีวิตผู้ต้องขัง ๒. อนามัยและสิ่งแวดล้อม ๓. การพัฒนาศักยภาพบุคลากร ๔. มุมสุขภาพราชทัณฑ์ปันสุข ๕. การแพทย์และสาธารณสุข และ ๖. นวัตกรรมราชทัณฑ์ปันสุข
นอกจากเรือนจําที่ได้รับโล่รางวัลแล้ว คณะทํางานคัดเลือกเรือนจําดีเด่นยังได้มอบประกาศนียบัตรเป็นรางวัลให้แก่โรงพยาบาลแม่ข่ายและสํานักงานสาธารณสุขจังหวัดในพื้นที่ของเรือนจําที่ได้รับรางวัล เนื่องจากเป็นหน่วยงานที่สนับสนุนในการดําเนินงานด้านสาธารณสุข รวมถึงทัณฑสถานโรงพยาบาลราชทัณฑ์ที่มีแพทย์และพยาบาลประจํา ที่ทําหน้าที่รักษาพยาบาลให้แก่ผู้ต้องขัง เพื่อเป็นขวัญและกําลังใจกับบุคลากรที่ปฏิบัติหน้าที่
อีกทั้ง คณะทํางานคัดเลือกเรือนจําดีเด่น ยังได้มีการมอบรางวัลพิเศษเป็นเหรียญรางวัลให้แก่ทัณฑสถานโรงพยาบาลราชทัณฑ์ด้วย
โดยผู้ที่เข้ารับรางวัล จะประกอบด้วย ผู้บัญชาการเรือนจํา ผู้อํานวยการโรงพยาบาลแม่ข่าย นายแพทย์สาธารณสุขจังหวัด และผู้อํานวยการทัณฑสถานโรงพยาบาลราชทัณฑ์ รวมทั้งสิ้น ๓๖ ราย ดังนี้
กลุ่มที่ ๑ เรือนจําขนาดใหญ่รางวัลระดับดีเด่น​ ได้แก่ เรือนจํากลางนครปฐมหน่วยงานสนับสนุน ได้แก่ โรงพยาบาลนครปฐมและสํานักงานสาธารณสุขจังหวัดนครปฐม รางวัลระดับดีมาก​ ได้แก่ เรือนจํากลางอุบลราชธานีหน่วยงานสนับสนุน ได้แก่ โรงพยาบาลสรรพสิทธิประสงค์​ และสํานักงานสาธารณสุขจังหวัดอุบลราชธานี รางวัลระดับดี ได้แก่ เรือนจํากลางสงขลาหน่วยงานสนับสนุน ได้แก่ โรงพยาบาลสงขลาและสํานักงานสาธารณสุขจังหวัดสงขลา รางวัลชมเชย​ ได้แก่ เรือนจํากลางระยองหน่วยงานสนับสนุน ได้แก่ โรงพยาบาลบ้านค่ายและสํานักงานสาธารณสุขจังหวัดระยอง
กลุ่มที่ ๒ เรือนจําขนาดกลางรางวัลระดับดีเด่น​ ได้แก่ เรือนจําจังหวัดสกลนครหน่วยงานสนับสนุน ได้แก่ โรงพยาบาลสกลนครและสํานักงานสาธารณสุขจังหวัดสกลนคร รางวัลระดับดีมาก ได้แก่ เรือนจําจังหวัดกาญจนบุรีหน่วยงานสนับสนุน ได้แก่ โรงพยาบาลพหลพลพยุหเสนา และสํานักงานสาธารณสุขจังหวัดกาญจนบุรี รางวัลระดับดี​ ได้แก่ เรือนจําจังหวัดเพชรบูรณ์หน่วยงานสนับสนุน ได้แก่ โรงพยาบาลเพชรบูรณ์และสํานักงานสาธารณสุขจังหวัดเพชรบูรณ์รางวัลชมเชย​ ได้แก่ เรือนจําจังหวัดยโสธรหน่วยงานสนับสนุน ได้แก่ โรงพยาบาลยโสธรและสํานักงานสาธารณสุขจังหวัดยโสธร
กลุ่มที่ ๓ เรือนจําขนาดเล็กรางวัลระดับดีเด่น ได้แก่ เรือนจําอําเภอสีคิ้วหน่วยงานสนับสนุน ได้แก่ โรงพยาบาลสีคิ้ว และสํานักงานสาธารณสุขจังหวัดนครราชสีมา รางวัลระดับดีมาก ได้แก่ เรือนจําอําเภอนางรองหน่วยงานสนับสนุน ได้แก่ โรงพยาบาลนางรอง และสํานักงานสาธารณสุขจังหวัดบุรีรัมย์ รางวัลระดับดี ได้แก่ เรือนจําอําเภอไชยาหน่วยงานสนับสนุน ได้แก่ โรงพยาบาลไชยา และสํานักงานสาธารณสุขจังหวัดสุราษฎร์ธานี รางวัลชมเชย​ ได้แก่ เรือนจําอําเภอสว่างแดนดินหน่วยงานสนับสนุน ได้แก่ โรงพยาบาลสมเด็จพระยุพราชสว่างแดนดิน
เหรียญรางวัล ได้แก่ ทัณฑสถานโรงพยาบาลราชทัณฑ์
อีกทั้งการประกวดเรือนจําและโรงพยาบาลแม่ข่ายดีเด่น นอกจากจะเป็นการพัฒนางานด้านสาธารณสุขของเรือนจําแล้ว มูลนิธิราชทัณฑ์ปันสุขฯ ยังได้มีการประเมินผลการทํางานของโครงการราชทัณฑ์ปันสุขฯ มาตั้งแต่ปีแรกจนถึงปัจจุบัน โดยมีการประเมินผลมาแล้ว จํานวน ๒ ครั้ง โดยนักวิชาการจากมหาวิทยาลัยมหิดล และมหาวิทยาลัยธรรมศาสตร์ ซึ่งผลจากการประเมิน พบว่า การเข้ามาของโครงการราชทัณฑ์ปันสุขฯ ทําให้ระบบ สาธารณสุขของเรือนจําดีขึ้น เช่น อัตราการเกิดของโรคในเรือนจําลดลง ผู้ต้องขังมีการเข้าถึงบริการทางการแพทย์มากขึ้น ทุกเรือนจํามีการพัฒนาอาสาสมัครสาธารณสุขเรือนจําได้มากขึ้น เป็นต้น